Diari Oficial de la Generalitat Valenciana


Sumari del DOGV 4135, del 26-11-2001 (2001/11644)

RESOLUCIÓ de 13 de novembre de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre la Conselleria de Sanitat, l'Organisme Públic Valencià d'Investigació i el Consell Superior d'Investigacions Científiques, per a investigar la viabilitat de la utilització de condròcits d'origen autòleg amb objectiu terapèutic.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4135

Data del DOGV
:   26-11-2001

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2001/11749


Data del document
:   13-11-2001

Organisme emissor
:   Presidència de la Generalitat

Tipus de document
:   Resolució

Descriptors 

:   * cooperació administrativa
    * recerca i desenvolupament

RESOLUCIÓ de 13 de novembre de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre la Conselleria de Sanitat, l'Organisme Públic Valencià d'Investigació i el Consell Superior d'Investigacions Científiques, per a investigar la viabilitat de la utilització de condròcits d'origen autòleg amb objectiu terapèutic. [2001/X11125]
  
Subscrit, després de la tramitació prèvia reglamentària, entre la Conselleria de Sanitat, l'Organisme Públic Valencià d'Investigació i el Consell Superior d'Investigacions Científiques, el 18 de juliol de 2001, un Conveni de col·laboració per a investigar la viabilitat de la utilització de condròcits d'origen autòleg amb objectiu terapèutic, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0725/2001, i que figura com a annex d'aquesta resolució.
  
València, 13 de novembre de 2001.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni de col·laboració entre la Conselleria de Sanitat, l'Organisme Públic Valencià d'Investigació i el Consell Superior d'Investigacions Científiques per a investigar la viabilitat de la utilització de condròcits d'origen autòleg amb objectiu terapèutic.
  
València, 18 de juliol de 2001
  
Reunits
  
D'una banda, el senyor Serafín castellano Gómez, conseller de Sanitat, en nom i representació de la Conselleria de Sanitat de la Generalitat Valenciana, segons que disposen els articles 21.f i 35 de la Llei de la Generalitat Valenciana 5/1983, de 30 de desembre, de Govern Valencià,, modificada per la Llei 6/1995, de 3 d'abril, que figura especialment facultat per a la signatura del present conveni per l'Acord del Consell de la Generalitat Valenciana de data 10 de juliol de 2001.
  
D'altra banda, el senyor Javier Quesada Ibáñez, director de l'Organisme Públic Valencià d'Investigació (OPVI), i subsecretari de l'Oficina de Ciència i Tecnologia, de Presidència de la Generalitat Valenciana, segons que disposa el Decret 162/2000, de 24 d'octubre, del Govern Valencià.
  
I d'altra banda, el senyor Rolf Tarrach Siegel, president del Consell Superior d'Investigacions Científiques, actuant en nom i representació d'aquest organisme en exercici de les competències que per raó del seu càrrec té atribuïdes per la disposició addicional tretze en relació amb l'article 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 18 de gener.
  
Exposen
  
Primer
  
El Centre de Transfusions de la Comunitat Valenciana pertany a la Conselleria de Sanitat, integra en el seu si el Banc d'Òrgans i Teixits, responsable de les tècniques de congelació, descongelació i control de qualitat de diferents cèl·lules, teixits i òrgans, a fi d'assegurar una resposta centralitzada a les necessitats dels hospitals de la nostra comunitat autònoma.
  
Segon
  
La Conselleria de Sanitat i l'Organisme Públic Valencià d'Investigació tenen subscrit un conveni, vigent fins el 31 de desembre del 2005, mitjançant el qual el Centre de Transfusions de la Comunitat Valenciana cedia una part de les seues instal·lacions perquè les usara aquest organisme.
  
Tercer
  
D'acord amb el principi de cooperació que ha de regir l'actuació de les administracions públiques, i amb la finalitat última de contribuir a la millora dels serveis i l'atenció sanitària prestats en l'àmbit de la criopreservació i la criobiologia, es considera oportuna i convenient la col·laboració entre els tres organismes amb finalitats d'investigació.
  
Quart
  
A aquest conveni no se li aplicaran les normes del RDL 2/2000, de 16 de juny, pel qual s'aprova el text refós de la Llei de Contractes de les Administracions Públiques, per estar exclòs del seu àmbit d'aplicació, de conformitat amb el seu article 3.1.c).
  
Per això, les tres parts es reconeixen capacitat legal suficient, i acorden subscriure el present conveni, d'acord amb les clàusules següents.
  
Clàusules
  
Primera. Objectiu del conveni
  
L'objectiu del conveni és la cooperació i l'ús de les infraestructures cedides pel Centre de Transfusions de la Comunitat Valenciana, a l'Organisme Públic Valencià d'Investigació (OPVI) i que les tres institucions col·laboren en la investigació de la viabilitat de la utilització de condròcits d'origen autòleg amb finalitats terapèutiques, dins d'un projecte d'ús tutelat promogut pel Sistema Nacional de la Salut i les comunitats autònomes.
  
El desenvolupament d'aquest projecte fa imprescindible l'estandardització de les condicions de cultiu esmentades en l'annex.
  
Segona. Obligacions de les parts
  
La Conselleria de Sanitat i l'Organisme Públic Valencià d'Investigació es comprometen a posar a disposició de les línies de treball d'aquest conveni les instal·lacions que té el Centre de Transfusions de la Comunitat Valenciana (CTCV).
  
La Conselleria de Sanitat, l'Organisme Públic Valencià d'Investigació i el Consell Superior d'Investigacions Científiques no adquiriran altres obligacions ni compromisos que els que reflecteix aquest document. En particular, no derivarà per a la conselleria cap obligació de caràcter laboral, en no tenir aquesta condició la relació que s'estableix, ni cap obligació econòmica per a cap de les parts.
  
Tercera. Personal
  
Per tal de dur a terme aquest conveni el Centre de Transfusions de la Comunitat Valenciana, l'Organisme Públic Valencià d'Investigació i el Consell Superior d'Investigacions Científiques aporten el personal que ja està treballant en cultius cel·lulars.
  
Quarta. Comissió e seguiment
  
Es crea una comissió a tots els efectes integrada:
  
Per la Conselleria de Sanitat:
  
- el director/a del Centre de Transfusions de la Comunitat Valenciana, o la persona que hi delegue.
  
- el coordinador autonòmic de trasplantaments, o la persona que hi delegue.
  
- el cap del Servei de Fraccionament i Criopreservació del CTCV.
  
Per l'Organisme Públic Valencià d'Investigació:
  
- el director de l'Organisme Públic Valencià d'Investigació o la persona que hi delegue.
  
Pel Consell Superior d'Investigacions Científiques:
  
- el president del Consell Superior d'Investigacions Científiques o la persona que hi delegue.
  
En qualsevol cas, qualsevol dels integrants de la comissió podrà ser assistit per l'assessorament tècnic que consideren necessari.
  
Les funcions de la comissió seran:
  
- L'aprovació de les línies de treball, i el seguiment de la seua execució.
  
- Vetlar pel compliment del present conveni.
  
- Dirimir les discrepàncies que puguen sorgir en la interpretació, l'aplicació i l'execució del conveni, sense perjudici de poder interposar els recursos que s'estimen oportuns davant la jurisdicció competent.
  
- Valorar la proposta de pròrroga del conveni o la de rescissió, i l'estudi i l'assessorament de les qüestions que hi sotmeta qualsevol de les parts.
  
La comissió de seguiment haurà de reunir-se, almenys, una vegada al trimestre amb caràcter ordinari, i quan circumstàncies excepcionals ho aconsellen, sempre a petició d'una de les parts.
  
Cinquena. Durada del conveni
  
La durada d'aquest conveni serà des del dia de la signatura fins el 31 de desembre del 2001. S'entendrà prorrogat per períodes anuals si no hi ha cap denúncia expressa d'alguna de les parts.
  
Sisena. Publicitat
  
Les parts s'obliguen a mantenir la discrecionalitat i la confidencialitat degudes sobre les dades utilitzades o relacionades amb l'objectiu del present conveni, i a fer que aquesta obligació siga respectada per totes les persones que participen en l'execució del conveni esmentat.
  
Les parts es comprometen a no cedir a altri els resultats de les actuacions dutes a terme a l'empara del present conveni sense el consentiment de totes elles valorades en cada cas per la comissió de seguiment
  
En tots els casos, en les publicacions derivades de la investigació objecte del present conveni, sempre s'esmentarà la Conselleria de Sanitat de la Generalitat Valenciana, l'Organisme Públic Valencià d'Investigació i el Consell Superior d'Investigacions Científiques.
  
Setena. Causes de rescissió
  
Seran causes de rescissió del present conveni:
  
a. L'acord mutu de les parts.
  
b. La denúncia expressa d'una de les parts que s'avise amb tres mesos com a mínim d'anticipació.
  
c. Que desapareguen les circumstàncies que hi han donat origen.
  
I com a prova de conformitat, les parts firmen per triplicat el present conveni en el lloc i la data de l'encapçalament.
  
Per la Conselleria de Sanitat
  
SERAFÍN CASTELLANO GÓMEZ
  
Per l'Organisme Públic Valencià d'Investigació,
  
JAVIER QUESADA IBÁÑEZ
  
Pel Consell Superior d'Investigacions Científiques,
  
ROLF TARRACH SIEGEL
  
ANNEX
  
1. Establiment de protocols documentats dels vessants següents:
  
- Obtenció (material i metodologia)
  
- Condicions del document
  
- Rendiment de la tècnica
  
- Asèpsia
  
- Obtenció
  
- Cultiu (material i metodologia)
  
- Capacitat clonogènica (test de proliferació)
  
- Mitjans emprats
  
- Control de qualitat (establit en totes les fases del procés)
  
- Viabilitat cel·lular
  
- Caracterització dels condròcits
  
- Síntesi de proteaglicans
  
- Síntesi de colagen II
  
- Controls microbiològics
  
- Bacteris
  
- Fongs
  
- Microplasma
  
- Seguretat biològica. Utilització de sèrum autòleg
  
2. Una vegada definides i estandarditzades les tècniques esmentades serà desitjable l'experimentació animal, a fi de veure la capacitat reparadora i no immunogènica de les cèl·lules.